प्रेशर हाॅर्न वालों को समझाइश बिना हेलमेट वालों पर कार्रवाई
यातायात पुलिस ने सड़क के नियमों का उल्लंघन करने वालों के खिलाफ मुहिम शुरू कर दी है। जिसमें किसी का चालान किया जा रहा है तो किसी को समझाइश देकर छोड़ा जा रहा है।
सूबेदार एवं यातायात प्रभारी भुवनेश्वर प्रसाद कश्यप ने बताया कि बुधवार को यातायात अमले ने दोपहिया चालकों पर कार्रवाई की। बारह मामलों में करीब तीन हजार रुपए का जुर्माना किया गया। उन्होंने बताया कि तीन सवारी, बिना नंबर, बिना हेलमेट, बिना लाइसेंस व कागजात वाले वाहन चालकों पर कार्रवाई की गई। प्रेशर हाॅर्न लगाने वालों को इसे तत्काल निकालने की समझाइश दी गई है। चालकों को हेलमेट का महत्व बताया गया। ये कार्रवाई मेन रोड पर की गई। इस दौरान एएसआई विजय मंडावी मौजूद थे।
बीजापुर. बाइक चालक को समझाइश देता यातायात सिपाही।
hin_Deva hin_Deva hin_Deva hin_Deva